CONCURS DE CURTMETRATGES "TORRERÍFICO" FETS MITJANÇANT TELÈFON MÒBIL (2021) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17762)
  + [Valencià](/va/acuerdo/17999)






Selector de idioma

Leer

* [Español](/es/acuerdo/17085)
* [Valencià](/va/acuerdo/17590)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE CURTMETRATGES "TORRERÍFICO" FETS MITJANÇANT TELÈFON MÒBIL (2021)[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





CONCURS DE CURTMETRATGES "TORRERÍFICO" FETS MITJANÇANT TELÈFON MÒBIL (2021)

Data d'aprovació
:   04/10/2021

Data de publicació
:   08/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17114)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17081)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17645)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE CURTMETRATGES "TORRERÍFICO" FETS MITJANÇANT TELÈFON MÒBIL (2021)&url=https://www.boua.ua.es/va/acuerdo/17166)

**Títol:** CONCURS DE CURTMETRATGES "TORRERÍFICO" FETS MITJANÇANT TELÈFON MÒBIL (2021)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 4 d'octubre de 2021

CONCURS DE CURTMETRATGES "TORRERÍFICO" FETS MITJANÇANT TELÈFON MÒBIL (2021)

Gràcies al conveni entre la Universitat d'Alacant i l'Ajuntament de Torrevella per a l'establiment d'una seu universitària, s'estan duent a terme una sèrie d'activitats de diversa temàtica per a fomentar la creació cultural entre els joves, i ajudar a augmentar la qualitat de les produccions de joves creadors i creadores en el sector audiovisual. Amb aquesta finalitat, el Vicerectorat de Cultura, Esport i Extensió Universitària organitza el Concurs de Curtmetratges "Torrerífico" a través de la Seu de la Universitat d'Alacant a Torrevella en col·laboració amb la Regidoria de Joventut de l'Ajuntament de Torrevella i l'Associació Juvenil La Comarca, d'acord amb les bases següents:

Participants:

1.- Pot concórrer qualsevol persona física major de 14 anys amb domicili fiscal a Espanya. Es necessitarà una autorització de pare, mare o representant legal si el participant és menor de 18 anys segons plantilla disponible com a Annex 1 d'aquestes bases. En cas que els progenitors estiguen divorciats, l'autorització l'ha de signar el progenitor que ostente la guarda i custòdia del menor. En relació amb la representació legal s'haurà d'acreditar la mateixa.

Objecte

El concurs consisteix en la realització de curtmetratges que complisquen les següents característiques:

2.- Els curtmetratges han de tenir una durada màxima de 5 minuts (incloent-hi els crèdits).

3.- Els curtmetratges han de presentar-se en format vídeo digital gravat mitjançant telèfon mòbil.

4.- Els curtmetratges poden estar fets en qualsevol idioma oficial de la Comunitat Valenciana, amb guions originals i inèdits, no premiats en concursos anteriors. Si la banda sonora conté música, ha de ser original o sense problemes de drets d'autor, i l'autor o l'autora serà responsable que siga així.

5.- El curtmetratge ha de tenir predominantment una temàtica de terror (en el sentit més ampli: des de terror psicològic fins a paròdies còmiques del terror, etc.).

Premi:

6.- S'estableixen els premis següents:

a) Premis del jurat

Millor Curtmetratge, dotat amb 300 €.

Dos Accésits, dotats amb 100 € cadascun.

b) Premi del públic al Millor Curtmetratge, dotat amb 100 €.

7.- Els premis es pot declarar desert.

8.- Per a atorgar els premis, el jurat tindrà en compte sobretot els aspectes estètics i artístics. El premi es farà efectiu en el compte bancari que la persona guanyadora indique.

Si la persona guanyadora és menor d'edat, la transferència es farà al compte bancari que el seu titular siga el pare/mare/representant legal segons autorització establida en el punt 1 d'aquestes bases. El domicili fiscal de la persona guanyadora o, en defecte d'això, del pare/mare/representant legal ha de ser a Espanya.

Marc legal i pressupostari:

9.- La dotació màxima d'aquesta convocatòria és de 600 €, i es troba consignada en el capítol 4 de crèdits del pressupost del Secretariat de Seus Universitàries, clau orgànica 71204B0001. L'execució d'aquesta dotació està supeditada a la disponibilitat de liquiditat de la UA. La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

A la quantia del premi se li practicarà la retenció fiscal que marque la legislació vigent.

Participació en el concurs:

10.- Les obres han d'estar produïdes després de l'1 de gener del 2021.

11.- Els treballs s'han de presentar per WeTransfer (<https://wetransfer.com/>) amb un arxiu .zip que tinga el títol de l'obra a l'adreça electrònica: [kmdx.ebmzqhciav@do.wz](mailto:iavz.hcxhfhftjb@tj.rz)

A l'interior de l'arxiu .zip, cal incloure:

a) Un document amb el nom, l'adreça postal, el telèfon i el correu electrònic de l'autor o l'autora (o qui siga el representant si es tracta d'un o una menor d'edat). Si el participant té menys de 18 anys, s'ha d'incloure també l'autorització del pare, mare o representant legal segons el punt 1 d'aquestes bases.

b) Un document amb fotocòpia del DNI de qui ha fet l'obra.

c) Un arxiu digital (mp4, avi, mpg o similar) amb l'obra presentada i amb el títol.

d) Dues fotografies de l'obra en format jpg amb el títol que s'usaran per a la seua presentació durant l'acte de lliurament dels premis.

e) Un document amb la fitxa tècnica, fitxa artística i sinopsi (pdf, odt, doc, rtf o txt). En la fitxa tècnica s'ha d'incorporar els detalls del dispositiu mòbil que s'ha usat (marca i model).

Termini de sol·licituds

12.- El termini de presentació dels treballs comença el dia següent a la data de la publicació en el BOUA d'aquesta convocatòria i acaba el 28 d'octubre del 2021 a les 23:59 h.

13.- Els participants es comprometen a aportar tota la documentació que els siga requerida perquè la Universitat d'Alacant puga fer el pagament en el cas de ser-ne guanyadors.

Jurat

14.- La composició del jurat es la següent:

President: Coordinador Aula de Cinema de la UA o persona en qui delegue.

Secretari: representant Associació Juvenil "La Comarca".

Vocal: Director de cinema o persona en qui delegue.

Vocal: Directora de cinema o persona en qui delegue.

Vocal: representant Associació Juvenil "La Comarca".

15.- El dia i l'hora de l'acte de lliurament dels premis s'anunciarà en la pàgina web de la Seu de la Universitat d'Alacant a Torrevella <https://web.ua.es/va/seus/torrevieja/> on també se'n publicarà la resolució. Les persones premiades hauran d'assistir personalment o per mitjà de representants a aquest acte.

Criteris de valoració

16.- Els criteris que el jurat tindrà en compte seran els següents: adequació a la temàtica, guió, direcció, interpretació, fotografia. muntatge i edició.

Treballs presentats:

17.- Els treballs presentats passaran a formar part del fons de l'Aula de Cinema de la Universitat d'Alacant. La Universitat es reserva el dret d'utilitzar els treballs presentats per a finalitats no comercials, per a exhibició sense ànim de lucre.

18.- Els autors i les autores podran fer ús de les obres premiades sempre que facen constar en els títols de crèdit el premi atorgat per la Universitat d'Alacant.

19.- La participació en aquesta convocatòria implica l'acceptació d'aquestes bases, que podran ser interpretades pel jurat i l'entitat convocant en aquells aspectes no previstos inicialment.

Drets de reproducció/propietat

20.- Els/les autors/as finalistes autoritzen la Universitat d'Alacant a la reproducció de les obres sempre que siga sense finalitats lucratives. La propietat intel·lectual i autoria serà sempre dels autors. La Universitat d'Alacant farà constar en futures reproduccions el nom de l'autor o de l'autora.

Llei de protecció de dades

21.- De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades seran cedides a l'Associació Juvenil "La Comarca" de Torrevella i no podran ser cedits a cap altra persona, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

Recursos

22.- Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives del jurat podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 4 d'octubre de 2021

La rectora,

P.D. de signatura, la Vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03923 Sant Vicent del Raspeig - Alacant  
 Tel. 25 063 0885 - Fax 58 678 7341](https://www.google.es/maps/@76.846039,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12185&trk=tyah&trkInfo=tarId%4Q7243811311841%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)